**OBRAZLOŽENJE**

**Nacrta prijedloga Odluke o izmjenama i dopunama**

**Odluke o organizaciji i načinu naplate parkiranja u Gradu Zadru**

Odlukom o organizaciji i načinu naplate parkiranja u Gradu Zadru („Glasnik Grada Zadra“, broj 3/15, 8/15, 5/18, 15/18, 5/19, 7/19, 14/19, 16/20, 13/21, 14/22, 15/23) određene su javne parkirališne površine, organizacija i način naplate parkiranja te nadzor nad parkiranjem vozila.

Izmjenama i dopunama važeće Odluke prati se potreba uređenja prometa u mirovanju na Poluotoku na način da se predlaže proširenje 0 parkirne zone koja je namijenjena isključivo stanarima Poluotoka u Ulici Stratico, Ulici Ivana Danila i C.F. Bianchinija, proširenje I parkirne zone na Liburnskoj obali te proširenje II parkirne zone na izdvojenom parkiralištu na k.č. 4841/2 k.o. Zadar.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke organizaciji i načinu naplate parkiranja u Gradu Zadru, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **30. svibnja 2024. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |